Title: BBN–234
Author: MS-USER
Last saved by: GK
Company: Microsoft Corporation

A kurzus kódjai: BBN-FIL-236.07 BMA-FILD-236.09
A kurzus megnevezése: Wittgenstein szövegolvasó szeminárium
A kurzus előadója: Faragó-Szabó István,  farago-szabo@freemail.hu
A kurzus helye és ideje: i/129., Csütörtök 12 – 13.30
ELSŐ ÓRA: február 14 csütörtök 
A kurzus előfeltétele(i): elemi szintű jártasság a századforduló filozófiájában
A jegyszerzés módja(i): Lsd a követelmények rovatban

Követelmények: 
1.	Aktív részvétel
2.	A főtémához kapcsolódó kiselőadás (max 30’)
3.	A témához kapcsolódó, szabadon választott, május 18-ig írásban (e-mail) benyújtandó, 3 oldalt (12, 2-es sortávolság) meg nem haladó dolgozat 
4.	A szeminárium teljesítéséhez mindhárom feltétel teljesítése szükséges

A kurzus leírása, tematikája:
A kurzus célja Wittgenstein 2 főműve: a Tractatus és Vizsgálódások szövegelemző megközelítése, továbbá a két művet összekötő gondolati szálak felfejtése. Felvezetésként Frege, Russell, és az angol idealizmus néhány fontosabb elképzelését tekintjük át, majd a Tractatus centrális témáit elemezzük. Az átmeneti korszakhoz támaszunk Wittgenstein und der Wiener Kreis, valamint Wittgenstein „Néhány megjegyzés a logikai formáról” c cikke. A kurzus gerincét adó mű a Filozófiai vizsgálódások, amelynek kimeríthetetlen témáiból a képelmélet és az osztenzív definíció kritikáját, a nyelvjátékok elméletét, a szabálykövetés koncepcióját és a privátnyelv kritikáját vesszük közelebbről szemügyre. A kurzus során tárgyalandó témák egy része más stúdiumok kapcsán is felmerült; elsődleges célunk ezért a nyelvfilozófiai, ismeretelméleti és logika kurzuson tanultak bekapcsolása a filozófiatörténeti kontextusba.

A kurzushoz tartozó kötelező irodalom:
1.Gottlob Frege, 2000: “Logikai vizsgálódások, I. A gondolat”, az azonos című kötetben Osiris kiadó, 191-218 (a kötetnek van újabb kiadása is)
Bertrand Russell, 1976: “Az érzéki adatok viszonya a fizikához”  in: Miszticizmus és logika, Magyar Helikon, 235-291 (Az újabb kiadásokban az oldalszám más)
Ludwig Wittgenstein 2004, Logikai-filozófiai értekezés, Atlantisz, (új fordítás)
Ludwig Wittgenstein, „Néhány megjegyzés a logikai formáról”, Vulgo, V/2 , 64 -69
Ludwig Wittgenstein, 1998, Filozófiai vizsgálódások, Atlantisz kiadó, 1 – 130 § és 244 - 300 § (az új kiadásban az oldalszám némileg csúszik)

A kurzushoz tartozó ajánlott irodalom:
Bertrand Russell,1968, Filozófiai fejlődésem, Gondolat, , IV – VII
Black, Max, A Companion to W’s Tractatus
Nyíri Kristóf,1983, Ludwig Wittgenstein, Kossuth, ,
A Magyar Filozófiai Szemle tematikus Wittgenstein-száma, 2001/3, valamint a Vulgo tematikus száma.
További másodlagos irodalom az egyes kiselőadásokhoz, az órán!